গতকাল শনিবার সকালে জাতীয় জাদুঘরের সুফিয়া কামাল মিলনায়তনে এ উপলক্ষে আয়োজিত অনুষ্ঠানে প্রধান অতিথি হিসেবে এ পুরস্কার তুলে দেন অর্থমন্ত্রী আবুল মাল আবদুল মুহিত। প্রত্যেককে ক্রেস্টসহ পুরস্কারের অর্থমূল্য এক লাখ টাকা করে প্রদান করা হয়। অনুষ্ঠানে বিশেষ অতিথি ছিলেন জাহাঙ্গীরনগর বিশ্ববিদ্যালয়ের উপাচার্য ড. ফারজানা ইসলাম। বক্তব্য দেন সংগঠনের সহসভাপতি অ্যাটর্নি জেনারেল মাহাবুবে আলম। সভাপতিত্ব করেন সংগঠনের সভাপতি রাজনীতিবিদ ও কবি নূহ-উল-আলম লেনিন। স্বাগত বক্তব্য দেন সংগঠনের সাধারণ সম্পাদক মোহাম্মদ নজরুল ইসলাম।